b'\n_START_ARTICLE_\nAtika (arhitektura)\n_START_PARAGRAPH_\n\xc3\x81tika je v klasi\xc4\x8dni arhitekturi pojem, ki ozna\xc4\x8duje nizek zid (ali vi\xc5\xa1ino eta\xc5\xbee) nad glavnim stavbnim napu\xc5\xa1\xc4\x8dem, ki naj bi zakrivala streho. Dekoracija najvi\xc5\xa1jega dela zgradbe je bila zelo va\xc5\xbena v anti\xc4\x8dni gr\xc5\xa1ki arhitekturi pa tudi kasneje. Pogosto je bila okra\xc5\xa1ena s skulpturami in stolpi\xc4\x8di._NEWLINE_V Rimski arhitekturi je atika postala pomemben element namenjen za dekorativne namene in za napise (na primer pri slavoloku). Prav tako je bila atika pomemben arhitekturni element v renesansi in baroku in se uporabljala nad mestnimi vrati, na slavolokih in podobno._NEWLINE_\xc5\xbde v 18. stoletju je ta pojem dobil nekoliko druga\xc4\x8den pomen in sicer kot prostor nad zidom najvi\xc5\xa1je eta\xc5\xbee, to je direktno pod streho, iz \xc4\x8desar je iz\xc5\xa1la moderna angle\xc5\xa1ka beseda za podstre\xc5\xa1je ali mansardo - attic.\n_START_SECTION_\nPost-klasi\xc4\x8dna doba\n_START_PARAGRAPH_\nOd renesanse, baroka do klasicizma je atika priljubljen arhitekturni element. V \xc4\x8dasu renesanse je bila, v cerkvah in posvetnih stavbah (mestne hi\xc5\xa1e in gradovi), v glavnem uporabljena za pokrivanje stre\xc5\xa1nih kapi. Podstre\xc5\xa1je je bilo nato zazidano bodisi kot parapet ali balustrada._NEWLINE_Na baro\xc4\x8dnih pala\xc4\x8dah je bilo najvi\xc5\xa1je nadstropje pogosto nekoliko potisnjeno navznoter, da so lahko izvedli balustradno atiko. Atika je bila lahko izvedena v isti ravnini z zidom in nato lo\xc4\x8dena od njega le z vencem. Zaklju\xc4\x8dni zidec je bil pogost v klasicizmu tako da je bil izveden na mansardi medeta\xc5\xbee. Nekoliko ni\xc5\xbeje zadnje nadstropje, name\xc5\xa1\xc4\x8deno nad zadnji venec najvi\xc5\xa1jega nadstropja, je na fasadi prevzelo vlogo atike v 18. stoletju. S tem so pridobili prostor za podstre\xc5\xa1no stanovanje v francoski klasicisti\xc4\x8dni arhitekturi, ki je razvila to novost._NEWLINE_V \xc5\xa0vici je atika ime za stanovanje zgrajeno na terasi nad zadnjim nadstropjem._NEWLINE_Danes se izraz atika uporablja tudi za napu\xc5\xa1\xc4\x8d na robu ravne strehe._NEWLINE_V klasi\xc4\x8dni arhitekturi je vi\xc5\xa1ina mansarde okoli ene tretjine osnovne vi\xc5\xa1ine zgradbe. Danes se o atiki govori tudi, \xc4\x8de le 30 do 50 cm \xc5\xa1trli nad zgornje nadstropje. Atika se uporablja tudi kot varnostna naprava. Zlasti v stavbah z ravno streho kot po\xc5\xbearna stena, to je zid za prepre\xc4\x8devanje prehajanja plamenov na strehi na sosednjo zgradbo.'